Hagstofa Íslands hefur birt leiðréttingu á útreikningum sínum á veltu erlendra greiðslukorta . Fyrri frétt stofnunarinnar sem birt var 13. september hafði sagði að velta erlenda greiðslukorta hérlendis , sem segir meðal annars til um hversu mikið ferðamenn eyða á Íslandi , hafi aukist um 4,7 prósent í ágúst 2019 . Nú hefur sú frétt verið leiðrétt og Hagstofan segir nú að velta erlendra greiðslukorta hafi minnkað um 2,7 prósent . Því skeikaði 7,4 prósentustigum á fyrri útreikningum og þeim nýju og fyrir liggur að eigendur erlendra greiðslukorta eyddu minna í ágúst 2019 en í ágúst 2018 , ekki meira . Þá liggur nú fyrir að vöxturinn í veltu erlendra greiðslukorta var ekki 5,1 prósent í júlímánuði líkt og fyrri tölur höfðu haldið fram heldur lækkaði veltan um 0,7 prósent . Þar er um viðsnúning upp á 5,8 prósentustig að ræða . Í þessum tölum hafa viðskipti við íslensk flugfélög verið tekin út úr veltunni , til að gefa betri mynd af eyðslu útlendinga á Íslandi . Auglýsing Í frétt Hagstofunnar sem birtist í fag segir að áður birtar tölur hafi byggt á villu í gögnum frá greiðslukortafyrirtækjum en að sú villa hafi nú verið leiðrétt . Reiknuðu hagvöxt vitlaust , tvisvar Þann 3. september síðastliðinn leiðrétti Hagstofa Íslands tölur um hagvöxt á öðrum ársfjórðungi sem hún birti upphaflega nokkrum dögum áður . Í ljós hafði komið að hagvöxtur á ársfjórðungnum var 2,7 prósent en ekki 1,4 prósent líkt og sagði í fyrri tilkynningu hennar . Þegar sú tilkynningin var birt voru fyrri niðurstöður um hagvöxt á fyrsta ársfjórðungi einnig leiðréttar . Í endurskoðaðri niðurstöðu Hagstofunnar kom í ljós að hagvöxtur á fyrstu þremur mánuðum ársins hafi verið neikvæður um 0,9 prósent en ekki jákvæður um 1,7 prósent líkt og fyrri niðurstöður hafi sagt til um . Því liggur fyrir að Hagstofa Íslands hefur reiknað út rangan hagvöxt fyrir báða þá ársfjórðunga sem liðnir eru á þessu ári . Í frétt á vef stofnunarinnar vegna þessa sagði : „ Hagstofu Íslands þykir miður að mistök hafi orðið og reynir eftir fremsta megni að koma í veg fyrir að slíkt endurtaki sig . “ Að teknu tilliti til breytinganna liggur fyrir að hagvöxtur á fyrri hluta árs var ekki 0,3 prósent líkt og fyrri birtar niðurstöður höfðu sagt til um , heldur 0,9 prósent . Skekkjan í útreikningum stofnunarinnar vegna hagvaxtar fyrsta ársfjórðungs , sem var upp á 2,6 prósentustig , var vegna þess að „ gögn innihalda upplýsingar um umfang og framvindu byggingarframkvæmda sem náðu yfir lengra tímabil en samsvarar viðmiðunartímabili þjóðhagsreikninga . Eftir leiðréttingu mælist 16,6 prósent vöxtur í fjármunamyndun hins opinbera og 26,5 prósent samdráttur í atvinnuvegafjárfestingu . Samdráttur í heildarfjármunamyndun mælist 9,2 prósent , borið saman við 14,2 prósent samkvæmt áður birtum niðurstöðum . Eftir leiðréttingu mælist vöxtur landsframleiðslunnar 2,7 prósent að raungildi á 2. ársfjórðungi , samanborið við 1,4 prósent samkvæmt áður birtum niðurstöðum . Landsframleiðslan á fyrstu sex mánuðum ársins 2019 jókst um 0,9 prósent borið saman við fyrstu sex mánuði ársins 2018 en samkvæmt áður birtum niðurstöðum mældist breyting landsframleiðslunnar 0,3 prósent á tímabilinu . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .